Περικλής Αντωνόπουλος

Ο Περικλής Αντωνόπουλος του Παναγιώτη (1896  - 23 Ιουλίου 1961) ήταν Έλληνας αξιωματικός του Πολεμικού Ναυτικού. Υπηρέτησε ως Αρχηγός ΓΕΝ την περίοδο 1947-1951.

 Βιογραφία 
Γεννήθηκε στη Λαμία και φοίτησε στη Ναυτική Σχολή Πολέμου, λαμβάνοντας μέρος έπειτα σε όλους τους πολέμους (Βαλκανικοί Πόλεμοι, Μικρασιατική Εκστρατεία, Πρώτος Παγκόσμιος, Ελληνοϊταλικός Πόλεμος).Βιογραφία στον ιστότοπο του Γενικού Επιτελείου Ναυτικού, ανάκτηση 16-6-2015. Αργότερα ανέλαβε αρχικά υπαρχηγός και έπειτα (1947) αρχηγός του Γενικού Επιτελείου Ναυτικού. Στις 24 Μαρτίου 1950 διορίστηκε υπηρεσιακός υφυπουργός Ναυτικών στην κυβέρνηση Σοφοκλή Βενιζέλου. Ήταν επίσης γενικός διευθυντής του Υπουργείου Ναυτικών από το 1942 ως το 1944 και αρχηγός του Οίκου του Βασιλιά, μετά την αποστρατεία του, από το 1951 ως το 1953.Εγκυκλοπαίδεια "Πάπυρος Λαρούς Μπριτάννικα", τ. 10, σελ.  77. Από το 1957 ως το θάνατό του ήταν πρόεδρος του Δ.Σ. του Μετοχικού Ταμείου Ναυτικού.

Πέθανε στην Αθήνα από συγκοπή καρδιάς, τον Ιούλιο του 1961 και κηδεύτηκε στις 24 Ιουλίου από τη Μητρόπολη.Μακεδονία, "Απέθανεν ο ναύαρχος Περ. Αντωνόπουλος", 25-7-1961, σελ. 3 

 Παραπομπές 

Κατηγορία:Έλληνες υφυπουργοί Ναυτικών
Κατηγορία:Αρχηγοί Γενικού Επιτελείου Ναυτικού (Ελλάδα)